**Panevėžio apskrities įmonių krepšinio lygos ,,Panevėžio prekybos, pramonės ir amatų rūmų“ taurei laimėti nuostatai:**
VARŽYBŲ REGLAMENTAS

TIKSLAI IR UŽDAVINIAI
• Išsiaiškinti stipriausias įmonių ar organizacijų krepšinio lygos komandas;
• Populiarinti krepšinį, kaip sporto šaką bei skatinti sveiką gyvenimo būdą įmonėse ir organizacijose;
• Stiprinti krepšinio bendruomenę;

VADOVAVIMAS IR VYKDYMAS
**• Panevėžio įmonių krepšinio lygos čempionato organizavimą ir vykdymą koordinuoja Panevėžio miesto krepšinio teisėjų asociacija.
• Varžybas vykdo Asociacijos paskirti vyr. teisėjas ir vyr. sekretorius.
• Varžybų vyr. teisėjas priima visus sprendimus, susijusius su varžybų pravedimu ir teisėjavimu.
• Vyr. sekretorius rūpinasi varžybų protokolų, statistinių protokolų apskaita, informacijos platinimu ir turnyrinės lentelės pildymu.
• Esant reikalui vyr. teisėjas ir vyr. sekretorius sprendžia nuostatuose nenumatytus atvejus.
• Panevėžio apskrities įmonių** ar organizacijų **krepšinio lygos varžybos vykdomos pagal oficialias galiojančias FIBA taisykles ir jų papildymus.**

DALYVIAI. VYKDYMO LAIKAS
• Krepšinio pirmenybėse gali dalyvauti visų Panevėžio apskrities įmonių ar organizacijų komandos.
• Komandą sudaro iki 14 žaidėjų
• Čempionatas vykdomas 2019 metų lapkričio  – 2020 metų gegužės mėnesiais.

KOMANDŲ IR ŽAIDĖJŲ REGISTRAVIMAS
• Dalyvauja visos komandos, kurios laiku pateikė tvarkingai užpildytą paraišką bei sumokėjo vienkartinį startinį mokestį.
• Komandos atstovas turi užpildyti paraišką (priedas 1) ir privalo atsiųsti el. paštu \_\_\_\_\_\_\_\_\_\_\_.
• Kiekvienų rungtynių protokole leidžiama registruoti 12 žaidėjų.
• Jungtinę komandą gali sudaryti daugiausiai iš dviejų įmonių ar organizacijų darbuotojų sudaryti asmenys.
• Kiekvieno naujo žaidėjo po sezono starto (kai įvyksta lygos sezono atidarymo rungtynės) registracijos kaina yra 15 Eur.
• Žaidėjas negali atstovauti daugiau nei vieną komandą.
• Komandoje negali rungtyniauti žaidėjas nedirbantis įmonėje ar organizacijoje.
• Informaciją apie namų sporto salę klubai privalo pateikti prieš sezoną, teikiant paraiškas.

STARTO MOKESTIS
• Kiekviena komanda registracijos metu privalo sumokėti starto mokestį \_\_\_\_\_ Eur. Jis bus naudojamas teisėjų bei sekretoriato apmokėjimui, čempionato organizavimui, žaidėjų prizams, švenčių rengimui bei kitoms, su čempionatu susijusioms išlaidoms padengti.
KITI VARŽYBŲ NUOSTATAI

ČEMPIONATO VYKDYMO SĄLYGOS
• Įmonių lygos čempionatas vykdomi pagal oficialias FIBA krepšinio taisykles ir šiuos Nuostatus bei laikantis LKF etikos ir drausmės kodekso.
• Komandų atstovai pasirašydami rungtynių protokole užtikrina, kad visi komandos žaidėjai yra sveiki ir patys atsako už savo sveikatą.
• Kiekviena komanda rungtynėse privalo turėti savo kamuolius. Žaidžiama su geriausiu kamuoliu, kurį išrenka rungtynių vyr. teisėjas (kamuolio pirmenybė teikiama komandai, kuri yra aikštės šeimininkė).
• Žaidėjams negalima turėti inventoriaus (daiktų), kuris yra pavojingas kitiems žaidėjams.
  Šis inventorius yra neleidžiamas:
 - piršto, rankos, riešo, alkūnės, dilbio apsaugos, tvarsčiai, pagaminti iš odos, plastmasės, metalo ar kitos kietos medžiagos, netgi jei jos padengtos minkšta medžiaga; - daiktai, galintys įpjauti arba įbrėžti (nagai turi būti trumpai nukirpti); - galvos papuošalai, galvos apdangalai ir juvelyriniai dirbiniai.
Šis inventorius yra leidžiamas:
 - peties, žasto, šlaunies ar blauzdos apsaugos priemonės, jeigu jos saugiai padengtos atitinkama medžiaga; - prigludusios rankovės, kurių dominuojanti spalva turi būti tokia pati, kaip ir marškinėlių; - prigludusios kojinės, kurių dominuojanti spalva turi būti tokia pati, kaip ir kelnaičių. Jeigu jos dėvimos ant šlaunų, jų ilgis neturi siekti kelių, jeigu jos dėvimos ant blauzdų, turi baigtis žemiau kelių; - antkeliai, jeigu jie tinkamai padengti; - apsauga sužeistai nosiai, netgi jei ji pagaminta iš kietos medžiagos; - bespalvė, permatoma burnos apsauga; - akiniai, jeigu jie nepavojingi kitiems žaidėjams; - galvos juosta, daugiausia 5 cm pločio ir pagaminta iš nebraižančios vienspalvės medžiagos, lanksčios plastmasės ar gumos; - bespalvės permatomos rankų, pečių, kojų tvirtinančios juostos.
• Komanda pažymėta tvarkaraštyje pirmąja, vilki šviesios spalvos marškinėliais.
• Tiek namų komanda, tiek svečiai privalo turėti pirmosios medicininės pagalbos vaistinėlę.
• **Komandos turi turėti dvi skirtingos spalvos aprangas su numeriais ir vienodus savo komandos apšilimo marškinėlius arba sportinius kostiumus. Komandoje, žaidimo metu, negali būti žaidėjų su vienodais numeriais, tos pačios komandos žaidėjai negali žaisti su skirtingų spalvų (atspalvių) marškinėliais. Už nuostatų nesilaikymą, bauda 30 Eur.** Neturint reikiamos spalvos marškinėlių, komandai gali būti užskaitomas pralaimėjimas• **Komandos šeimininkės vadovas prieš varžybas, aptarnaujančiam personalui privalo pateikti visas reikalingas priemones: laikrodis, vėliavėlės, pakaitinio kamuolio valdymo rodyklė. Priemonės turi atitikti standartus. Draudžiama varžybų metu naudoti pašalinės bei parankines priemones. Už priemonių neturėjimą ir nepateikimą, bauda 20 Eur.**
• Vykdomos Finalo ketverto varžybos, kuriose komandos kovoja dėl I-IV vietų.
• Čempionate komandos reguliariajame sezone žaidžia dviejų ratų sistema. Už laimėtas rungtynes skiriami 2 taškai, už pralaimėtas - 1 taškas, už neatvykimą - 0 taškų.
• Dviem komandoms surinkus vienodą taškų skaičių, pirmenybė suteikiama jų tarpusavio susitikimų nugalėtojui. Jei dviejų komandų tarpusavio rungtynių rezultatas ir taškų santykis lygus, pirmenybę teikiama komandai, turinčiai geresnį bendrą taškų santykį pogrupyje (santykis skaičiuojamas dalybos būdu). Surinkus vienodai taškų daugiau kaip dviem komandoms, pirmenybė teikiama komandai, turinčiai daugiausiai laimėjimų jų tarpusavio susitikimuose.
Jei laimėjimų skaičius vienodas, vietos nustatomos pagal geresnį taškų santykį tarp komandų, turinčių po lygiai taškų tarpusavio susitikimuose. Jei visi rodikliai sutampa, pirmenybė teikiama komandai, turinčiai geresnį bendrą taškų santykį pogrupyje.
• Atkrintamosiose varžybose gali dalyvauti bent tris reguliariojo čempionato rungtynes sužaidęs asmuo.

PROTESTAS. JO PADAVIMO IR SVARSTYMO TVARKA
• Jeigu komanda mano, kad jos interesus pažeidė teisėjo (vyr. teisėjo ar teisėjo) sprendimas arba koks kitas įvykis žaidimo metu, komandos atstovas arba treneris turi kaip galima greičiau (kai tik
kamuolys tampa nežaidžiamas ir rungtynių laikrodis yra sustabdytas arba pirmosios minutės
pertraukėlės metu) savo pretenzijas ramiai ir mandagiai išsakyti vyresniajam teisėjui. Vyresnysis
teisėjas gali paaiškinti savo sprendimą arba, jei reikia, gali patikslinti rungtynių protokolą, rungtynių rezultatą ir žaidimo laiką.
• Jeigu rungtynėms pasibaigus, komanda tebėra įsitikinusi, kad minėtas įvykis padarė jai žalą,
komandos atstovas nedelsdamas turi pranešti vyr. teisėjui, kad jo komanda protestuoja rungtynių
rezultatą. Komandos atstovas turi pasirašyti protokolo skiltyje, vadinamoje “komandos atstovo
parašas protesto atveju”. Kad šis komandos atstovo pareiškimas taptų galiojantis, būtina, jog
oficialus komandos vadovas (arba atstovas) patvirtintų šį protestą iki rungtynių pabaigos. x
komanda protestuoja rungtynių tarp x ir y komandų rezultatą, trumpai nurodoma įvykio eiga bei
priežastis bei su abiejų komandų atstovų parašais įteikiama sekretoriatui. Rungtynių vyr. teisėjas per
valandą apie tai privalo informuoti Panevėžio teisėjų asociacijos vyr. teisėją. Protestuojanti komanda kartu su protestu privalo įmokėti 50 eurų garantinį mokestį. Jei protestas patenkinamas, garantinė įmoka grąžinama. Sprendimą dėl protesto priima komisija, susidedanti iš kiekvienos rungtynėse dalyvavusios komandos po vieną asmenį, vieno iš rungtynių teisėjo bei Panevėžio teisėjų asociacijos vyr. teisėjo, per artimiausias penkias darbo dienas.

BAUDOS. JŲ SKYRIMO IR MOKĖJIMO TVARKA

Techninės pražangos
• Žaidėjui, gavusiam techninę pražangą, skiriama 15 EUR bauda. Sekančiose rungtynėse žaidėjas gali rungtyniauti tik sumokėjęs baudą. Jeigu paaiškėja, kad nesumokėjęs baudos krepšininkas sužaidė rungtynes, jo komandai tose rungtynėse skaitomas pralaimėjimas 0:20, o komanda baudžiama 50 EUR. bauda.
• Treneriui, gavusiam techninę pražangą dėl savo, atsarginio žaidėjo ar palydinčio asmens nekorektiško elgesio, skiriama 30 EUR bauda. Baudą privaloma sumokėti iki artimiausių rungtynių pagal tvarkaraštį likus ne mažiau kaip 3 dienoms. Laiku nesumokėjus baudos, komandai artimiausiose rungtynėse įskaitomas pralaimėjimas 0:20 ir ji dar baudžiama 50 EUR. bauda. Nesumokėjus baudos iki antrų iš eilės pagal tvarkaraštį rungtynių, komandai
antrą kartą įskaitomas pralaimėjimas 0:20 ir ji pašalinama iš pirmenybių.
Diskvalifikacinės pražangos
• Žaidėjui, gavusiam diskvalifikacinę pražangą, skiriama 50 EUR. bauda ir jis privalo praleisti vienas rungtynes (artimiausias pagal tvarkaraštį). Toliau tęsti pirmenybes krepšininkas gali tik sumokėjęs baudą.
• Treneriui, gavusiam diskvalifikacinę pražangą dėl savo, atsarginio žaidėjo ar palydinčio asmens nekorektiško elgesio skiriama 50 EUR bauda. Baudą privaloma sumokėti iki artimiausių pagal tvarkaraštį rungtynių, likus ne mažiau kaip 3 dienoms. Laiku nesumokėjus baudos, komandai artimiausiose rungtynėse įskaitomas pralaimėjimas rezultatu 0:20. Nesumokėjus baudos iki antrų iš eilės pagal tvarkaraštį rungtynių, komandai antrą kartą įskaitomas pralaimėjimas 0:20 ir ji pašalinama iš pirmenybių.
• Nepriklausomai dėl kokių priežasčių komanda nebaigia pirmenybių arba yra pašalinama iš jų, sumokėtas starto mokestis negrąžinamas.
Pastaba: Aukščiau išvardintos nuobaudos už technines ar diskvalifikacines pražangas yra minimalios ir priklausomai nuo pražangos pobūdžio, sukeltų pasekmių bei nusižengusio asmens elgesio po pražangos užfiksavimo ir nuobaudos paskyrimo, gali būti žymiai griežtesnės iki žaidėjo arba komandos pašalinimo iš pirmenybių.
Už gąsdinimą, daromą spaudimą arba agresyvų elgesį, kuris:
- nukreiptas prieš rungtynių teisėjus arba sekretoriato darbuotojus – papildomai skiriama diskvalifikacija nuo 1 iki 3 rungtynių.
- nukreiptas prieš kitus asmenis – papildoma diskvalifikacija 1 rungtynėms.
Už panaudotą smurtą prieš:
- rungtynių teisėjus arba sekretoriato darbuotojus – nusižengusio asmens diskvalifikacija 10 rungtynių ir bauda komandai 500 EUR
- varžovus rungtynių metu – nusižengusio asmens diskvalifikacija 10 rungtynių ir bauda komandai 500 EUR
Už kitus pažeidimus, kurie nėra išvardinti šiuose nuostatuose, baudas skiria Panevėžio teisėjų asociacija.

APDOVANOJIMAI

• Apdovanojamos visos pirmenybėse dalyvaujančios komandos. Apdovanojama Panevėžio prekybos, pramonės ir amatų rūmų bei rėmėjų įsteigtais prizais.
• I – III vietas iškovojusios komandos apdovanojamos taurėmis bei medaliai.
• I vietą iškovojusi komanda apdovanojama „Hummel“ krepšinio aprangomis visai komandai (14 vnt.)
• Apdovanojamas naudingiausias mėnesio žaidėjas, renkamas Panevėžio prekybos, pramonės ir amatų rūmų.
• Apdovanojamas rezultatyviausias mėnesio žaidėjas, renkamas Panevėžio teisėjų asociacijos.
• Apdovanojamas geriausiai sezone pasirodžiusių krepšininkų penketas.

ĮMONIŲ KREPŠINIO LYGOS ĮVAIZDIS

* Įmonių lygos dalyviai turi kurti ir vystyti savo klubo įvaizdį, bendradarbiauti su savo ir Įmonių lygos rėmėjais bei aktyviai prisidėti prie bendro čempionato įvaizdžio formavimo.
* Įmonių lygos dalyviai savireklamos tikslais gali naudoti Įmonių lygos pavadinimą vaizdo ir garso klipuose, internete, spausdinamuose leidiniuose bei ant klubų atributikos.
* Savireklamos ir varžybų populiarinimo tikslais Įmonių lyga, susitarusi su klubų vadovais, turi teisę naudoti klubų pavadinimus ir logotipus bei Įmonių lygos dalyvių: trenerių, žaidėjų, teisėjų, komandų atstovų atvaizdus ir vardus vaizdo ir garso klipuose, internete, spausdintuose leidiniuose, sezono programėlėse, afišose bei ant Įmonių lygos atributikos.
* Klubams rekomenduojama turėti veikiantį Facebook puslapį, kuriame talpinama informacija apie klubą, jo veiklą, skelbiamos su klubu susijusios naujienos, pateikiamas rungtynių tvarkaraštis ir t.t.
* Įmonių lygos dalyviai privalo susilaikyti nuo bet kokio elgesio, kuris gali daryti žalą Įmonių lygos įvaizdžiui.
* Būtinas geranoriškas Įmonių lygos klubų ir Įmonių lygos administracijos darbuotojų bendradarbiavimas, savalaikis apsikeitimas informacija.
* Įmonių lygos komandų atstovai privalo dalyvauti Įmonių lygos organizuojamuose renginiuose, jei to prašo Įmonių lygą administruojantys darbuotojai.

Ryšiai su žiniasklaida

* Visi Įmonių lygos čempionato dalyviai, kaip ir viešosios informacijos rengėjai, platintojai, žurnalistai, savo veikloje vadovaujasi Lietuvos Respublikos Konstitucija ir įstatymais, taip pat humanizmo, lygybės, pagarbos žmogui principais, gerbia žodžio, kūrybos ir sąžinės laisvę, nuomonių įvairovę.
* Įmonių lygos dalyviai turi skelbti tikslią, tikrą ir teisingą informaciją apie varžybas ir Įmonių lygos veiklą.
* Įmonių lygos dalyviams draudžiama platinti nepagrįsta kritiką, konfidencialią, tikrovės neatitinkančią informaciją, kuri žemina fizinio asmens garbę ir orumą ar kenkia Įmonių lygos įvaizdžiui, klubų interesams, ypač jų reputacijai.
* Įmonių lygos dalyviams, ignoruojantiems arba pažeidžiantiems aukščiau išvardintus reikalavimus, taikomos drausminės sankcijos.
* Ginčai, kylantys tarp Įmonių lygos dalyvių visų pirma turi būti sprendžiami lygos viduje, šiuose nuostatuose numatyta tvarka, o ne viešai.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PARAIŠKA DALYVAUTI
PANEVĖŽIO PREKYBOS, PRAMONĖS IR AMATŲ RŪMŲ LYGOJE**

**Pagrindinė informacija:**

|  |
| --- |
| **Įmonės pavadinimas:** |
| **Įmonės kodas:** |
| **Komandos pavadinimas:** |
| **Komandos vadovas:** |
| **Tel. nr., el. pašto adresas:** |
| **Sporto salės pavadinimas, adresas:** |
| **Namų rungtynių laikas:** |
| **Komandos interneto svetainė, facebook puslapis:** |

**Komandos sudėtis:**

|  |  |  |  |  |  |  |
| --- | --- | --- | --- | --- | --- | --- |
| Eil. nr. | Maršk. nr. | Pozicija(1-5) | Pavardė, Vardas | Gimimo data | Ūgis | Svoris |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Įmonės vadovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parašas, anspaudas: \_\_\_\_\_\_\_\_\_\_\_\_\_\_\_\_\_\_

Komandos vadovas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Parašas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_